धार/इंदौर। बदनावर के बटवाड़ियाकलां गांव में गेहूं निकालते समय थ्रेशर मशीन में घुस जाने से एक युवक की दर्दनाक मौत हो गई। मृतक का नाम राहुल पिता शंकरलाल (25) है। हादसे में युवक परिजनों के सामने ही टुकड़ों में बंट गया।
- मिली जानकारी अनुसार राहुल बखतगढ़ गांव से दिलीप जाट की थ्रेशर मशीन लेकर आया और अपने खेत पर गेहूं निकाल रहा था।
- ट्रैक्टर से थ्रेशर चालू कर एक पुली ही मशीन में डाली थी कि युवक का हाथ मशीन में फंसने से उसका मुंह तक का हिस्सा मशीन के अंदर तक चला गया।
- साथ काम कर रही पत्नी व परिजन जब तक उसे बचाने दौड़े उसके सिर के टुकड़े-टुकड़े हो गए और उसने मौके पर ही दम तोड़ दिया।
- आवाज सुन आसपास के खेतों में काम कर रहे किसानों ने आकर मशीन बंद की।
हाथ में पहने कड़े ने ले ली जान
- परिजनों ने बताया कि राहुल ने हाथ में कड़ा पहना हुआ था जो पुली डालते समय मशीन की पत्तियाें में फंस गया था।
- सूचना मिलने पर एसआई केएस डावर मौके पर पहुंचे और पंचनामा बनाकर शव को पीएम के लिए बदनावर अस्पताल पहुंचाया।
- मृतक के पिता की दस साल पहले मांगलिया तालाब में डूबने से मौत हो गई थी। वह अपने परिवार का एकलौता सहारा था।
- पुलिस ने मर्ग कायम कर मामला जांच में लिया है। पीएम के बाद शव परिजनों के सुपुर्द कर दिया।
आगे की स्लाइड्स पर देखें फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva